Josefine Mutzenbacher
Josefine Mutzenbacher oder Die Geschichte einer Wienerischen Dirne von ihr selbst erzählt () je erotski roman originalno objavljen u Beču 1906. godine. Njegov autor je anoniman, ali većina historičara književnosti vjeruje da je to bio Felix Salten. Protagonistica i naratorica romana je Josefine "Pepi" Mutzenbacher, bečka kurtizana koja se u 50-im godinama života prisjeća svog života, odnosno opisuje kako je od najranijih dana počela za život zarađivati prostitucijom. Iako se u tekstu ponekad koriste eufemizmi za pojedine dijelove ljudske anatomije, u njemu se na izuzetno eksplicitan način prikazuju gotovo sve poznate seksualne radnje kao i parafilije. Josefine Mutzenbacher, usprkos toga što su se njeni izdavači od samog početka morali boriti sa cenzurom je postala jedan od najpopularnijih romana u historijie erotske književnosti, te je bio preveden na brojne strane jezike. Danas je zanimljiv i historičarima zbog izuzetno autentičnog prikaza života niže klase u Beču u drugoj polovici 19. vijeka, ali i lingvistima zbog korištenja autentičnog bečkog dijalekta.

1970. je postao predmetom ekranizacije u Zapadnoj Njemačkoj kao igrani film pod naslovom Josefine Mutzenbacher gdje je naslovni lik tumačila Christine Schuberth. Godine 1976. je snimljen Josefine Mutzenbacher – Wie sie wirklich war, hardcore pornografski film gdje je naslovnu ulogu tumačila Patricia Rhomberg.

Izvori 

Romani 1906.
Erotski romani
Austrijska književnost